Zvieratká

Červík príde domov a pýta sa mamy:

„Mama, kde je tatko?“

„Išiel chytať ryby.“

Čo povedal slimák, keď sa zviezol na chrbte korytnačky?

„To je ale jazda!“

Do krčmy príde pes a objedná si víno.

„Toto je veľmi zvláštny pes,“ čuduje sa jeden z hostí.

Krčmár odpovedá: „Áno, obyčajne si

objednáva pivo.“

Prečo sliepka prešla cez cestu?

Aby sa dostala na druhú stranu!

Zhovárajú sa dve blchy na strome.

Pod nimi prejde pes.

Jedna hovorí druhej: „Tak čau, ide mi autobus!“

„Ahoj, had! Prepáč, že som sa ti minule

vysmieval, že nemáš nohy.“

„To nič, už som na to zabudol.“

„Si si istý?“

„Jasné.“

„Tak ruku na to!“

Stretnú sa dvaja gazdovia na trhu.

Jeden hovorí: „Prečo moja mladá krava, ktorá sa stále pasie, nedáva mlieko a tvoja stará krava ho dáva veľa?“

Druhý odpovedá: „Každé ráno prídem ku krave, pohladkám ju a opýtam sa: ‚Čo budeme dnes predávať na trhu, kravička – mliečko alebo hovädzinu?‘“

V maštali sa rozprávajú pes a prasiatko:

„To počasie je teda riadne pod psa,“ hovorí prasa.

„Veru hej,“ odvetí pes, „a ako svinsky leje!“

Potkan si vo filmovom archíve pochutnáva na kotúči filmu. Myš sa ho pýta:

„Je dobrý?“

„V knižnom vydaní bol lepší.“

Prečo Francúzi jedia slimáky?

Lebo nemajú radi rýchle občerstvenie.

Ide had na bicykli a stretne slimáka:

„Had, ako je možné, že jazdíš na bicykli,

keď nemáš nohy?“

Had mykne plecom a šliapne na pedál.

Slon a slonica sú na romantickej prechádzke a zaľúbene sa držia za choboty.

Zrazu sa slonica zhrozí:

„Len dúfam, že ma nevodíš za nos!“

Stretnú sa dve ropuchy.

Jedna hovorí druhej: „Je mi trochu zle.“

Druhá jej odpovedá: „No veď vidím,

že si nejaká zelená!“

Príde prasiatko do lekárne s vrecúškom na hlave a lekárnik sa ho zhrozene pýta:

„Preboha, čo sa vám stalo?“

Prasiatko odvetí: „Čoby sa mi stalo?

Toto je prepad!“

Koniec ukážky